Julie Wilhelmine Ederberg

Julie Wilhelmine Ederberg (aastani 1886 Julie Wilhelmine Elens, pseudonüümid Helmi ja Saare pereema; 8. veebruar 1861 Kavastu – 16. märts 1897 Kaarma) oli eesti luuletaja.

Ta sündis Virumaal Haljala kihelkonnas Kavastu mõisa möldri tütrena. Õppis Paides ja Tallinnas tütarlaste erakoolides, sooritas aastal 1879 koduõpetaja-eksami. Töötas koduõpetajana Soomes Impilahtis, Peterburis ja kodumaal. Aastal 1886 abiellus Kaarma koguduse õpetaja Friedrich Wilhelm Ederbergiga. Suri Kaarmal.

Alates aastast 1881 avaldas perioodikas luulet ja üksikuid proosapalasid, luuletuskogu "Rohu lillekesed" (1894). Tema eleegilisel isamaaluulel ei ole suuremat kirjanduslikku kaalu, tema loodusluule on religioosne.

Isiklikku 
Ta oli abielus Kaarma koguduse õpetaja Friedrich Wilhelm Ederbergiga. Nende poeg Hermann Johannes Ederberg oli Hargla- ja Koeru koguduse õpetaja ning aastatel 1931–1944 Ida-Preisimaal Czycheni (Bolken) koguduse õpetaja, alates aastast 1944 pastor Ida-Saksamaal.

Viited

Välislingid 
 
luulekogu "Rohu lillekesed"

Eesti luuletajad
Sündinud 1861
Surnud 1897